text: প্রধানমন্ত্রীকে বিএনপির আমন্ত্রণ - একাত্তর ট্রিবিউন
  রবিবার, ১১ এপ্রিল ২০২১, ১২:৩৩ পূর্বাহ্ন
  স্বাধীনতার সুবর্ণজয়ন্তী উদযাপন উপলক্ষে বছরব্যাপী দলীয় কর্মসূচির উদ্বোধনী অনুষ্ঠানে আওয়ামী লীগের সভানেত্রী ও প্রধানমন্ত্রী শেখ হাসিকে আমন্ত্রণ জানাল জাতীয়বাদী দল-বিএনপি।
  আজ শনিবার বিকেলে আওয়ামী লীগ সভাপতির ধানমন্ডির কার্যালয়ে গিয়ে দলটির কেন্দ্রীয় কার্য নির্বাহী কমিটির সদস্য এবিএম রিয়াজুল কবির কাউসারের হাতে আমন্ত্রণপত্র তুলে দেন বিএনপির দুই নেতা।
  তারা হলেন, বিএনপির স্বাধীনতা সুবর্ণজয়ন্তী উদযাপন কমিটির সদস্য ও দলের চেয়ারপারসনের উপদেষ্টা বিজন কান্তি সরকার ও সুবর্ণজয়ন্তী উদযাপন প্রচার কমিটির সদস্য সচিব ও দলের প্রচার সম্পাদক শহীদ উদ্দিন চৌধুরী এ্যানী।
  এ সময় এ্যানী বলেন, 'আগামী ১ মার্চ হোটেল লেকশোরে আয়োজিত স্বাধীনতার সুর্বণজয়ন্তীর বছরব্যাপী কর্মসূচির উদ্বোধনী অনুষ্ঠানে আমন্ত্রণ জানিয়ে প্রধানমন্ত্রীকে দাওয়াত কার্ড দেওয়া হয়েছে।'
  স্বাধীনতার সুবর্ণজয়ন্তী উদযাপন উপলক্ষে আগামী পহেলা মার্চ থেকে বছরব্যাপী কর্মসূচি পালন করবে বিএনপি। ওইদিন রাজধানীর হোটেল লেকশোরে কর্মসূচির উদ্বোধন অনুষ্ঠানের আয়োজন করা হয়েছে।